ΚΑΝΟΝΙΣΜΟΣ (ΕΚ) αριθ. 1030/95 ΤΗΣ ΕΠΙΤΡΟΠΗΣ της 5ης Μαΐου 1995 για τροποποίηση του κανονισμού (ΕΟΚ) αριθ. 3652/81 περί ειδικών λεπτομερειών εφαρμογής του καθεστώτος των πιστοποιητικών προκαθορισμού των επιστροφών στον τομέα του κρέατος των πουλερικών και των αυγών

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 2771/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των αυγών (1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας και από τον κανονισμό (ΕΚ) αριθ. 3290/94 (2), και ιδίως το άρθρο 9 παράγραφος 3 και το άρθρο 15,

τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα του κρέατος των πουλερικών (3), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας και από τον κανονισμό (ΕΚ) αριθ. 3290/94, και ιδίως το άρθρο 9 παράγραφος 3 και το άρθρο 15,

τον κανονισμό (ΕΚ) αριθ. 3290/94, και ιδίως το άρθρο 3 παράγραφος 1,

Εκτιμώντας:

ότι, με τον κανονισμό (ΕΟΚ) αριθ. 3652/81 της Επιτροπής (4), όπως τροποποιήθηκε τελευταία από τον κανονισμό (ΕΚ) αριθ. 1617/94 (5), έχει εισαχθεί μία προθεσμία εξετάσεως για τις αιτήσεις πιστοποιητικών προκαθορισμού της επιστροφής για τα προϊόντα του τομέα του κρέατος των πουλερικών 7 ότι, προκειμένου να διασφαλισθεί μία αρμονική μετάβαση από το υπάρχον καθεστώς πριν από την ημερομηνία ενάρξεως ισχύος της γεωργικής συμφωνίας του Γύρου της Ουρουγουάης και εκείνου που θα υπάρξει από την ημερομηνία αυτή, θα πρέπει επίσης να υπαχθεί σε αυτή την προθεσμία εξετάσεως και ο τομέας των αυγών 7 ότι, στον κανονισμό (ΕΚ) αριθ. 974/95 της Επιτροπής της 28ης Απριλίου 1995 περί ορισμένων μεταβατικών μέτρων για την εφαρμογή της γεωργικής συμφωνίας του Γύρου της Ουρουγουάης (6) προβλέπεται ποσοτικός περιορισμός για τα πιστοποιητικά προκαθορισμού των οποίων η διάρκεια ισχύος υπερβαίνει τις 30 Ιουνίου 1995 7 ότι, πρέπει, συνεπώς, να προσδιοριστούν τα μέτρα που θα πρέπει να λάβει η Επιτροπή προκειμένου να διασφαλισθεί η τήρηση του περιορισμού αυτού 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Αυγών και Κρέατος Πουλερικών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 3652/81 τροποποιείται ως εξής:

1. Το άρθρο 4 αντικαθίσταται από το ακόλουθο κείμενο:

«Άρθρο 4 1. Τα πιστοποιητικά προκαθορισμού για τα προϊόντα των τομέων του κρέατος των πουλερικών και των αυγών εκδίδονται, την πέμπτη εργάσιμη ημέρα μετά την ημέρα καταθέσεως της αιτήσεως χορηγήσεως του πιστοποιητικού, εφόσον εν τω μεταξύ δεν έχουν ληφθεί ειδικά μέτρα από την Επιτροπή.

2. Στα μέτρα αυτά μπορούν να περιληφθούν, όταν οι αιτήσεις χορηγήσεως πιστοποιητικού προκαθορισμού υπερβαίνουν ή υπάρχει κίνδυνος να υπερβούν τις ποσότητες κανονικής διαθέσεως:

- η αναστολή της εφαρμογής του παρόντος κανονισμού για ανωτάτη διάρκεια πέντε εργασίμων ημερών 7 στην περίπτωση αυτή, οι αιτήσεις που υποβάλλονται για τη χορήγηση πιστοποιητικών προκαθορισμού κατά τη διάρκεια της περιόδου αναστολής δεν γίνονται αποδεκτές,

- ο καθορισμός ενός ενιαίου ποσοστού αποδοχής των ποσοτήτων για τις οποίες έχουν υποβληθεί αιτήσεις χορηγήσεως πιστοποιητικών προκαθορισμού,

- η αναστολή της καταθέσεως των αιτήσεων χορηγήσεως πιστοποιητικών προκαθορισμού έως το τέλος του τρέχοντος μηνός.

Τα μέτρα αυτά μπορούν να κατανεμηθούν ανάλογα με τον τύπο του ζητουμένου πιστοποιητικού δυνάμει του άρθρου 1 του κανονισμού (ΕΚ) αριθ. 974/95 της Επιτροπής (*) (μεταβατικά μέτρα).

3. Στην περίπτωση κατά την οποία οι ζητούμενες ποσότητες απορρίπτονται ή μειώνονται, αποδεσμεύεται αμέσως η εγγύηση για κάθε ποσότητα για την οποία δεν έχει ικανοποιηθεί η αίτηση.

»

2. Το άρθρο 5 αντικαθίσταται από το ακόλουθο κείμενο:

«Άρθρο 5 Τα κράτη μέλη ανακοινώνουν στην Επιτροπή για τα προϊόντα των τομέων των αυγών και του κρέατος των πουλερικών που αναγράφονται στο παράρτημα του κανονισμού (ΕΟΚ) αριθ. 572/73:

- κάθε Τετάρτη και Παρασκευή, τον κατάλογο των πιστοποιητικών προκαθορισμού των επιστροφών ανά προϊόν τα οποία έχουν ζητηθεί από την τελευταία ανακοίνωση. Ο κατάλογος αυτός καταρτίζεται ξεχωριστά για τις αιτήσεις με ή χωρίς ένδειξη, στη θέση 20, "μεταβατικό πιστοποιητικό κανονισμός (ΕΚ) αριθ. 974/95",

- πριν από τη δέκατη ημέρα κάθε μηνός, τον κατάλογο των πιστοποιητικών προκαθορισμού των επιστροφών που έχουν εκδώσει τον προηγούμενο ημερολογιακό μήνα.».

Άρθρο 2

Ο παρών κανονισμός αρχίζει να ισχύει στις 8 Μαΐου 1995.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 5 Μαΐου 1995.

Για την Επιτροπή Franz FISCHLER Μέλος της Επιτροπής

(*) ΕΕ αριθ. L 97 της 29. 4. 1995, σ. 66.